Ο **Τζο Νάτουμαν** (Joe Natuman, 24 Νοεμβρίου 1952-), είναι πολιτικός από το Βανουάτου, μέλος του κόμματος Vanua'aku Pati και πρωθυπουργός από τον Μάιο του 2014.

Βιογραφία
---------

Απόφοιτος του Πανεπιστημίου Νοτίου Ειρηνικού, ήταν επίσης φοιτητής ανταλλαγής στο Πανεπιστήμιο της Παπούα Νέας Γουινέας.
Στη δεκαετία του ' 80 εργάστηκε στις δημόσιες υπηρεσίες και έγινε πρώτος γραμματέας του Γραφείου του Πρωθυπουργού (1987-91) επί πρωθυπουργίας του Ουόλτερ Λίνι.Εν συνεχεία εργάστηκε ως βοηθός εγγραφών στο Πανεπιστήμιο Νοτίου Ειρηνικού στη Σούβα των Φίτζι, ως το 1995.

Εξελέγη βουλευτής στο νησί Τάνα με το κόμμα Vanua'aku Pati στις γενικές εκλογές του 1995. Έκτοτε εκλέγεται συνεχώς.

Από το 1996 ως το 2008 υπηρέτησε ως υπουργός σε διάφορες κυβερνήσεις.
Ειδικότερα, ήταν υπουργός Δικαστικών Υπηρεσιών, Πολιτισμού και Γυναικείων Υποθέσεων (1996), υπουργός αρμόδιος για τα Εδάφη, την Ενέργεια, τη Γεωλογία και τα Ορυκτά (1997), υπουργός Παιδείας (1998 και 2004), και υπουργός Εσωτερικών Υποθέσεων (2002 και 2007-08).

Ενώ ήταν υπουργός Παιδείας υπηρέτησε και ως επικεφαλής της Εθνικής Επιτροπής της ΟΥΝΕΣΚΟ για το Βανουάτου.
Διορίστηκε από τον πρωθυπουργό Έντουαρντ Ναταπέι ως υπουργός Εδαφών το 2008 και έπειτα από ανασχηματισμό το 2010 τοποθετήθηκε ως υπουργός Εξωτερικών, Διεθνούς Εμπορίου και Τηλεπικοινωνιών. Μετά την πτώση της κυβέρνησης Ναταπέι με πρόταση μομφής, ο Νάτουμαν ήταν στην αντιπολίτευση μέχρι την άνοδο στην πρωθυπουργία του Σερζ Βοχόρ, έπειτα από πρόταση δυσπιστίας εναντίον της κυβέρνησης του Σάτο Κίλμαν στις 24 Απριλίου 2011. Ο Βοχόρ επανέφερε τον Νάτουμαν στο υπουργείο Εξωτερικών. Ωστόσο, η εκλογή του Βοχόρ στην πρωθυπουργία ακυρώθηκε από το Εφετείο έπειτα από 3 εβδομάδες και ο Νάτουμαν έχασε τη θέση του στην κυβέρνηση (13 Μαΐου). Στις 16 Ιουνίου το Ανώτατο Δικαστήριο ακύρωσε την πρωθυπουργική εκλογή του Κίλμαν και υπηρεσιακά ανέλαβε στη θέση του ο Ναταπέι μέχρι την εκλογή νέου πρωθυπουργού. Ο Νάτουμαν ανέλαβε υπηρεσιακός υπουργός Εξωτερικών. Η οργάνωση Διεθνής Διαφάνεια εξήρε τον Νάτουμαν, γιατί επί υπουργίας του δεν είχε συμβεί το φαινόμενο της πώλησης διπλωματικών διαβατηρίων, κάτι που είχε παρατηρηθεί στις προηγούμενες κυβερνήσεις. Στις 26 Ιουνίου 2011 ο Σάτο Κίλμαν εξελέγη νέος πρωθυπουργός από το Κοινοβούλιο και ο Νάτουμαν αποχώρησε από την κυβέρνηση.

Πρωθυπουργός
------------

Τον Μάιο του 2014 η κυβέρνηση του πρωθυπουργού Μοάνα Καρκάσις Καλόζιλ κατέρρευσε έπειτα από πρόταση δυσπιστίας στο Κοινοβούλιο (πέρασε με 35 ψήφους υπέρ έναντι 11 κατά) και τον αντικατέστησε στην πρωθυπουργία ο Νάτουμαν. Στις αρχές Ιουνίου 2015 ο Νάτουμαν απέλυσε τον υπουργό Εξωτερικών Σάτο Κίλμαν, επειδή είχε δηλώσει δημόσια ότι θα υποστήριζε μία πρόταση δυσπιστίας εναντίον της κυβέρνησης. Συνακόλουθα, με πρόταση μομφής καταψηφίστηκε η κυβέρνηση και ο Νάτουμαν παραιτήθηκε και αντικαταστάθηκε από τον Σάτο Κίλμαν.

Παραπομπές
----------

1. ↑  Ανακτήθηκε στις 24  Ιουνίου 2019.
2. ↑  Ανακτήθηκε στις 21  Δεκεμβρίου 2021.
3. 1 2 3 4 5 6  «Βιογραφία» (PDF). Κοινοβούλιο του Βανουάτου. Αρχειοθετήθηκε από το πρωτότυπο (pdf) στις 22 Δεκεμβρίου 2013.
4. ↑  «Composition du gouvernement de la République du Vanuatu». *Γαλλικό Υπουργείο Εξωτερικών*.
5. ↑  "Vanuatu", UNESCO
6. ↑  «Σύνθεση της κυβέρνησης». *Ιστοσελίδα Κοινοβουλίου του Βανουάτου*. Ιανουάριος 2010. Αρχειοθετήθηκε από το πρωτότυπο στις 12 Ιανουαρίου 2010.
7. ↑  «Natapei fires NUP, brings in Alliance». Vanuatu Daily Post. 19 Νοεμβρίου 2009. [*νεκρός σύνδεσμος*]
8. ↑  «New look Vanuatu government sworn in». *Radio New Zealand International*. 2011-04-25.. Ανακτήθηκε στις 2011-10-07.
9. ↑  «Vanuatu Court decision results in change of government». ABC Radio Australia. 13 Μαΐου 2011.
10. ↑  «Vanuatu interim leader appoints cabinet ministers ahead of prime ministerial vote Thursday». *Radio New Zealand International*. 2011-06-20.. Ανακτήθηκε στις 2011-10-07.
11. ↑  «Watchdog applauds clean-out of Vanuatu's diplomatic sector». Radio New Zealand International. 12 Ιουνίου 2013.
12. ↑  «Vanuatu's new PM reinstates cabinet». *Radio New Zealand International*. 27 Ιουνίου 2011. Ανακτήθηκε στις 22 Σεπτεμβρίου 2011.
13. ↑  rulers.org, Μάιος 2014.
14. ↑  «Joe Natuman has been elected Vanuatu's new Prime Minister». SPASIFIK. Ανακτήθηκε στις 1 Ιουνίου 2014. [*νεκρός σύνδεσμος*]
15. ↑  «Vanuatu foreign minister Kilman sacked». Radio New Zealand International. 4 Ιουνίου 2015.
16. ↑  «Natuman government 'blindsided' by Vanuatu no-confidence motion». Radio New Zealand International. 12 Ιουνίου 2015.

|  |  |  |  |
| --- | --- | --- | --- |
| 

| π • σ • ε
Πρωθυπουργοί του Βανουάτου |
| --- |
|  |
| 
* Ο. Λίνι
* Καλπόκας
* Κορμάν
* Βοχόρ
* Κορμάν
* Βοχόρ
* Καλπόκας
* Σοπέ
* Ναταπέι
* Βοχόρ
* Χ. Λίνι
* Ναταπέι
* Βοχόρ (υπηρεσιακός)
* Ναταπέι
* Κίλμαν (ακυρώθηκε)
* Βοχόρ (ακυρώθηκε)
* Κίλμαν (ακυρώθηκε)
* Ναταπέι (υπηρεσιακός)
* Κίλμαν
* Καλόζιλ
* Νάτουμαν
* Κίλμαν
* Σαλουάι
* Λάφμαν
* Καλσακάου
 |

 |